b'\n_START_ARTICLE_\nKuulutus\n_START_PARAGRAPH_\nKuulutus on virallinen menettely, jonkin tiedon antamiseksi yleis\xc3\xb6lle tai niille ihmisille, joiden el\xc3\xa4m\xc3\xa4\xc3\xa4n se saattaa vaikuttaa. Lain mukaan julkinen kuulutus pannaan n\xc3\xa4ht\xc3\xa4ville kunnan ilmoitustaululle. Julkisia kuulutuksia ovat lait, asetukset, valtioneuvoston p\xc3\xa4\xc3\xa4t\xc3\xb6kset, muut Suomen s\xc3\xa4\xc3\xa4d\xc3\xb6skokoelmassa julkaistut s\xc3\xa4\xc3\xa4d\xc3\xb6kset sek\xc3\xa4 tiedonannot, joiden julkipanosta on niin s\xc3\xa4\xc3\xa4detty. Laajoista kuulutuksista voidaan tiedottaa yleis\xc3\xb6lle lyhyell\xc3\xa4 ilmoituksella, jossa mainitaan miss\xc3\xa4 kuulutukseen voi tutustua. Kuulutusten julkipanosta huolehtiminen kuuluu kunnanhallituksen teht\xc3\xa4viin. Kuulutukseen merkit\xc3\xa4\xc3\xa4n, milloin se on kiinnitetty ilmoitustaululle, jossa se on pidett\xc3\xa4v\xc3\xa4 v\xc3\xa4hint\xc3\xa4\xc3\xa4n 14 p\xc3\xa4iv\xc3\xa4\xc3\xa4 tai kuulutuksessa mainittuun kokouksen tai toimituksen j\xc3\xa4rjest\xc3\xa4misp\xc3\xa4iv\xc3\xa4\xc3\xa4n saakka. Ennen vuoden 1925 lakia julkisista kuulutuksista pappi luki lait ja yleiset s\xc3\xa4\xc3\xa4nn\xc3\xb6kset kirkossa.'